బెజవాడ మెడికల్ అసోసియేషన్

బెజవాడ మెడికల్ అసోసియేషన్ విజయవాడ వైద్యులందరూ ఏర్పరచుకున్న సంఘం.

చరిత్ర
1928లో, ఇండియన్ మెడికల్ అసోసియేషన్ వైద్యులు జాతీయ సంఘం ఏర్పడిన సమయంలోనే విజయవాడ (అప్పటి బెజవాడ)లోని వైద్యులు ఒక సంఘంగా బెజవాడ మెడికల్ అసోసియేన్ పేరుతో ఒక్క త్రాటిపైకి వచ్చారు.
రైల్వే చీఫ్మెడికల్ ఆఫీసర్ డా. సి.ఎల్ ఛార్లెస్ అధ్యక్షులుగా, డా.వి. హనుమంతరావు కార్యదర్శిగా సంఘం పని చేయడం మొదలుపెట్టింది.
బెజవాడ మెడికల్ అసోసియేషన్ రిజిస్టర్ అయిన తర్వాత రైల్వే డి.ఎం.ఓ డా.ఎస్.జె.ఈపెన్ అధ్యక్షులుగా, డా. ఎన్ హనుమంతరావు కార్యదర్శిగా ఎన్నిక య్యారు.. మొదట్లో సభ్యుల సంఖ్య 15. సమావేశాలు కార్యదర్శి ఇంట్లో జరుగుతూ ఉండేవి. వైద్యానికి సంబంధించిన పుస్తకాలు పత్రికలతో ఒక చిన్న గ్రంథాలయం కూడా మొదలయ్యింది. ఉప్పుసత్యాగ్రహంలో చురుకుగా పాల్గొన్న కొంతమంది సభ్యులు కారాగా వాసం చేశారు. 1934 లో ఆంధ్ర ప్రాంతపు వైద్య సమావేశాలు బెజవాడలో జరిగాయి. ఐ.ఎం.ఎ కి ఆంధ్ర నుండి ఎన్నికైన తొలి అధ్యక్షులు డా. ఎం.జి. నాయుడు అధ్యక్షత వహించారు.

డా. చాగంటి తర్వాత డా. పిన్నమనేని వెంకటేశ్వరరావు (వైద్యుడు) అధ్యక్షులుగా బాధ్యత స్వీకరించారు. ఆ తర్వాత నాలుగేళ్ళలో రెండు ముఖ్యమైన కార్యక్రమాలు చేపట్టడం జరిగింది. మొదటిది అలనాటి ఫిజిషియన్లలో ప్రముఖుడు ప్రొఫెసర్ డా. కుటుంబయ్య పేరు మీద ఎండోమెంట్ లెక్చర్ను ఆంధ్ర యూనివర్శిటీవారు నిర్వహించేందుకు నిధిని సమకూర్చటం.
రెండవది, సార్వజనిక వైద్యులు (జనరల్ ప్రాక్టీషనర్స్) కొరకు ఏటేటా పునశ్చరణ తరగతులు మొదలు పెట్టడం. ఈ తరగతులు అప్రతిహతంగా ఇప్పటికీ నిర్వహిస్తున్నారు. స్వాతంత్ర్యానికి ముందు. స్వాతంత్య్రసాధన తర్వాత కూడా బెజవాడ వైద్యులు సామాజిక సేవలో చురుకుగా పాల్గొనే వారు. డా. వెలిదండ్ల హనుమంతరావు, డా. రాయప్రోలు సీతారామశాస్త్రి, డా.ఘంటసాల సీతారామశర్మ, డా. జంధ్యాల దక్షిణామూర్తి, డా. టి.వి.ఎన్ చలపతిరావు. ఇంకా ఎందరెందరో.

అనేక మంది వైద్యులు మునిసిపల్ కౌన్సిలర్లుగా ఎన్నికకాగా, డా.టి.విఎస్ చలపతిరావు, డా. జంధ్యాల దక్షిణామూర్తి, డా. గద్దె పూర్ణచంద్రరావు మునిసిపల్ ఛైర్మన్లుగా సేవలందించారు.
విజయవాడకు కార్పొరేషన్ హోదా లభించిన తర్వాత జరిగిన తొలిసారిగా మేయరు ప్రజలచే ప్రత్యక్షంగా ఎన్నుకొనబడిన ఘనత డా. జంధ్యాల శంకర్ సాధించారు.

సొంత కార్యాలయ భవనం
మొదట్లో రేకుల కట్టడంలో మొదలయిన కార్యాలయ భవనం నెమ్మదిగా అభివృద్ధి చెంది అందమైన భవంతిగా రూపుదిద్దుకొంది. ఎందరో వైద్యుల ప్రేమపూర్వక శ్రద్ధ, అకుంఠిత దీక్ష దీని వెనకున్నాయి. 1972లో డా. ఎల్లాప్రగడ సుబ్బారావు స్మారక సమావేశమందిరంగా పేరు ఇవ్వబడ్డ ఈ భవంతి అభివృద్ధి వెనుక డా. చలపతిరావు, డా. ఎన్. సత్య నారాయణ, డా.పి.వి. ఆచార్య, డా. వి.నాగేశ్వరరావు, డా.కె. పట్టాభిరామయ్య, డా.కె.వసుమతి, డా.పి.ఎస్.భాస్కర కుమార్ మొదలైనవారి కృషి ఎంతో వుంది.
హైదరాబాద్ తర్వాత స్వంత భవనం కలిగిన బెజవాడ మెడికల్ అసోసియేషన్ రాష్ట్రంలో మొదటిసారి ఏసి హాల్ కలిగిన ఘనతను సాధించింది. విజయవాడ, ఏలూరు రోడ్ లో ఇండియన్ మెడికల్ అసోసియేషన్ హాల్ వుంది.

ఆంధ్రప్రదేశ్ రాష్ట్ర సమావేశాలు
సభ్యుల కోసం బెనిఫిట్ ఫండును 1948లోనే మొదలు పెట్టారు. ఆంధ్రప్రదేశ్ రాష్ట్ర సమావేశాలు మూడుసార్లు విజయవాడలో నిర్వహించడం ໙໖໐໖. 1962, 1969, 1999 లలో ఈ సమావేశాలు జరిగాయి. అఖిలభారత వైద్య సమావేశం (ఆల్ ఇండియా మెడికల్ కాన్సరెన్స్, ఐ.ఎం.ఎ) 1994 లో విజయవాడలో ఘనంగా నిర్వహించారు.

వైద్య శిబిరాలు
బి.ఎం.ఏ. సభ్యులు సాంఘిక సేవలో కూడా చురుకుగా పాల్గొంటున్నారు. రక్తదాన శిబిరాలు, వైద్య శిబిరాలు, కుటుంబ నియంత్రణ శిబిరాలు, ఆరోగ్య అవగాహన కార్యక్రమాలు, ఇవేకాకుండా రేడియోలలో, టివీల్లో ఉపన్యాసాల ద్వారా ఆరోగ్యం పట్ల అవగాహన పెంచడంలో విజయవాడ వైద్యుల పాత్ర అమోఘం. స్థానిక సీతారామ పురంలోని శ్రీ సత్యసాయినిలయంలో ప్రతి ఆదివారం ఆరోగ్య శిబిరం ఐ.ఎం.ఏ. సభ్యుల సహకారంతో ఎన్నో ఏళ్ళుగా నడుస్తున్నది. అజిత్‌సింగ్ నగర్, పెనమలూరు, రామలింగేశ్వర నగర్, ఈడుపుగల్లు, కంచికచర్ల, పాలఫ్యాక్టరీల వద్ద మెగా ఆరోగ్యశిబిరాలు ఐఎంఎ వారు నిర్వహించారు.

ఐఎంఎ హాలు వద్దనే అనేకసార్లు రక్తపోటు శిబిరాలు, మలేరియా నిర్ధారణ శిబిరాలు నిర్వహించారు. దివసీమ ఉప్పెన, లాతూరు భూకంపం కోనసీమ తుఫాను, ఒరిస్సాలో పెను తుఫాను వంటి ప్రకృతి వైపరీత్యాల సమయంలో వైద్యం సేవలందించడంలోనూ, ఆర్థిక సహాయం అందించడంలోనూ విజయవాడ వైద్యులు మున్ముందే ఉన్నారు.
విజయవాడ ఐ.ఎం.ఎ. సభ్యులు రాష్ట్ర స్థాయిలో జాతీయ స్థాయిలో కూడా అధ్యక్షులు కార్యవర్గ సభ్యులుగా సేవలందించారు. డా. ఎన్. సత్యనారాయణకు 'ప్రతిష్టాత్మక డా. బి.సి. రాయ్ అవార్డు' లభించింది. ఈ మధ్యనే ఇంకొక విజయవాడ వైద్యులు డా. ఎ.ఎస్. రామారావుకు కూడా 'డా. బి.సి.రాయ్ అవార్డు' బహూకరించబడింది.
సభ్యులకు క్రమంతప్పకుండా వైద్య శాస్త్రానికి సంబంధించిన సమావేశాలు. క్లినికల్ కేస్ సమావేశాలు, పునశ్చరణ తరగతులు, స్మారక ఉపన్యాసాలు జరుగుతూ ఉన్నాయి. డా. ఎల్లాప్రగడ సుబ్బారావు, డా. మేజర్ కె.ఎన్. రావు మరియు డా. టి. శ్రీనివాస్, డా. టివిఎస్ చలపతిరావు, డా. బొబ్బా ధర్మారావు, డా. ఉప్పలపాటి వెంకటరత్నం, డా.కెప్టెన్ వెంకయ్య వంటి ప్రముఖ వైద్యుల పేర స్మారకోపన్యాసాలు జరుగుతున్నాయి.

డా. సిరివెళ్ళ నరసింహారావు స్మృతి చిహ్నంగా ఏటా జరిగే సార్వజనిక వైద్యుల పునశ్చరణ సమావేశాలు ఆయన పేరు మీద జరుగుతున్నాయి. కాలక్రమేణా కొన్ని సంస్థలు ప్రఖ్యాతి గడిస్తాయి. కొన్ని మరుగున పడిపోతాయి. బెజవాడ మెడికల్ అసోసియేషన్, ఇండియన్ మెడికల్ అసోసియేషన్ విజయవాడ శాఖ అనేక ఒడిదుడుకులను తట్టుకుంటూ దిగ్విజయంగా, అప్రతిహతంగా తన పయనాన్ని కొనసాగిస్తున్నది. అమృతోత్సవం (ప్లాటినం జూబిలీ) విజయవంతంగా పూర్తిచేసుకొని, రెండేళ్ళలో శతవసంతోత్సవం జరుపుకోనుంది.

మూలాలు

వర్గం:సంస్థలు